
(Hyväksyntä)
Euroopan parlamentti, joka
–	ottaa huomioon rahanpesun ja terrorismin rahoituksen torjuntaviranomaisen hallintoneuvoston 9. joulukuuta 2025 antaman ehdotuksen (GBSUP:n päätös 7/2025 (GBFIU:n päätös 11/2025)),
–	ottaa huomioon rahanpesun ja terrorismin rahoituksen torjuntaviranomaisen perustamisesta ja asetusten (EU) N:o 1093/2010, (EU) N:o 1094/2010 ja (EU) N:o 1095/2010 muuttamisesta 31. toukokuuta 2024 annetun Euroopan parlamentin ja neuvoston asetuksen (EU) 2024/1620 63 artiklan 4 kohdan[footnoteRef:1],  [1:  	EUVL L, 2024/1620, 19.6.2024, ELI: http://data.europa.eu/eli/reg/2024/1620/oj.] 

–	ottaa huomioon 22. lokakuuta 2025 tehdyn puheenjohtajakokouksen päätöksen säännöistä, jotka koskevat Euroopan parlamentin edustajien tai muiden henkilöiden nimittämistä virastojen ja elinten hallintoneuvostoihin tai johtokuntiin tai muihin tehtäviin,
–	ottaa huomioon työjärjestyksen,
–	ottaa huomioon talous- ja raha-asioiden valiokunnan ja kansalaisvapauksien sekä oikeus- ja sisäasioiden valiokunnan mietinnön (A10-0267/2025),
A.	toteaa, että asetuksen (EU) 2024/1620 63 artiklan 4 kohdassa säädetään, että rahanpesun ja terrorismin rahoituksen torjuntaviranomaisen johtokunnan jäsenet valitaan rahanpesun ja terrorismin rahoituksen torjuntaa koskevien ansioiden, osaamisen, tietämyksen, nuhteettomuuden, tunnustetun aseman ja kokemuksen sekä muun asiaankuuluvan pätevyyden perusteella;
B.	ottaa huomioon, että Euroopan parlamentti on sitoutunut varmistamaan sukupuolten tasapuolisen edustuksen unionin toimielinten, elinten ja laitosten johtotehtävissä; katsoo, että kaikkien unionin ja kansallisten toimielinten ja elinten olisi toteutettava konkreettisia toimia sukupuolten tasapuolisen edustuksen varmistamiseksi; ottaa huomioon, että parlamentti odottaa saavansa luettelon vähintään kahdesta pätevästä ehdokkaasta tulevia nimityksiä varten, jotta voidaan säilyttää sukupuolten tasapuolinen edustus rahanpesun ja terrorismin rahoituksen torjuntaviranomaisen johtokunnassa asetuksen (EU) 2024/1620 johdanto-osan 66 kappaleen mukaisesti;
C.	ottaa huomioon, että komissio hyväksyi 12. marraskuuta 2025 asetuksen (EU) 2024/1620 63 artiklan 4 kohdan mukaisesti luettelon ehdokkaista rahanpesun ja terrorismin rahoituksen torjuntaviranomaisen johtokunnan jäseneksi ja toimitti luettelon parlamentille;
D.	ottaa huomioon, että talous- ja raha-asioiden valiokunta ja kansalaisvapauksien sekä oikeus- ja sisäasioiden valiokunta arvioivat rahanpesun ja terrorismin rahoituksen torjuntaviranomaisen johtokunnan jäsenten esivalinnan läpäisseen henkilön pätevyyttä ottaen erityisesti huomioon asetuksen (EU) 2024/1620 63 artiklassa säädetyt vaatimukset;
E.	ottaa huomioon, että talous- ja raha-asioiden valiokunta ja kansalaisvapauksien sekä oikeus- ja sisäasioiden valiokunta järjestivät 2. joulukuuta 2025 Henrica Maria Verbeek-Kustersin kuulemisen, jossa tämä piti avauspuheenvuoron ja vastasi sen jälkeen valiokuntien jäsenten esittämiin kysymyksiin;
F.	ottaa huomioon, että rahanpesun ja terrorismin rahoituksen torjuntaviranomaisen hallintoneuvosto hyväksyi 9. joulukuuta 2025 ehdotuksen Henrica Maria Verbeek‑Kustersin nimittämisestä rahanpesun ja terrorismin rahoituksen torjuntaviranomaisen johtokunnan jäseneksi ja toimitti kyseisen ehdotuksen parlamentille;
1.	hyväksyy Henrica Maria Verbeek-Kustersin nimityksen rahanpesun ja terrorismin rahoituksen torjuntaviranomaisen johtokunnan jäseneksi;
2.	kehottaa puhemiestä välittämään tämän päätöksen neuvostolle, komissiolle, rahanpesun ja terrorismin rahoituksen torjunnasta vastaavalle viranomaiselle sekä jäsenvaltioiden hallituksille.

